Stig-André Berge

Stig André Berge () er ein norsk brytar frå Groruddalen. Berge representerer Oslo Bryteklubb. Han vann ein bronsemedalje under Sommar-OL 2016.

Berge vann EM-sølv i 60-kilosklassa i 2007 og i 63 kg i 2018 og 2019. Han tok VM-bronse i 59 kg i 2014 og OL-bronse i Rio de Janeiro 2016. Åra 2009, 2013, 2014 og 2015 vart han nordisk meister. Perioden 2001-19 vann han 11 gullmedaljar i norske meisterskap i bryting, fordelt på 54 kg (1), 60 kg (1), 66 kg (7) og 67 kg (1). Han vart tildelt to kongepokalar.

Berge kvalifiserte seg til sommar-OL 2008 i Beijing, men rauk ut etter den fyrste kampen, der han møtte Nurbakyt Tengizbayev frå Kasakhstan.Aftenposten, 12.08.08: Berge ute av OL Under eit stemne i Finland våren 2012 kvalifiserte han seg til OL på nyttBryting.no: Stig André Berge klar for OL, og tevlar for Noreg under sommar-OL 2012 i London. Berge bryt vanlegvis i 66-kilosklassen i Noreg, men fekk bryta i 60-kilosklassen i London. Diverre tapte han også her sin fyrste kamp; åttandedelsfinalen mot Hasan Alijev frå Aserbajdsjan og rauk med det ut av OL.VG.no, 06.08.12: Berge helt knust etter OL-tap

Kjærasten til Stig André Berge, Rosel Utne, er også brytar.

 Kjelder 

 Dittoslo.no: Stig-André Berge fra Oslo Bryteklubb er OL-håpet fra Groruddalen

Kategori:Norske brytarar
Kategori:Olympiske bronsemedaljevinnarar for Noreg
Kategori:Norske deltakarar under sommar-OL 2008
Kategori:Brytarar under sommar-OL 2008
Kategori:Norske deltakarar under sommar-OL 2012
Kategori:Brytarar under sommar-OL 2012
Kategori:Medaljevinnarar under sommar-OL 2016
Kategori:Norske deltakarar under sommar-OL 2016
Kategori:Brytarar under sommar-OL 2016
Kategori:Idrettsutøvarar frå Oslo